VIDEO ~ Marko Geršak: Zakaj smo ujetniki svojega telesa?

Na aktivnem predavanju Ujetniki svojega telesa, ki je potekalo v sklopu Učenja za življenje, smo se lahko pred spanjem dodobra razmigali z osebnim trenerjem Markom Geršakom.

Izvedeli smo, da je naše telo specialno orodje za gibanje, a da se zaradi našega načina življenja gibljemo vse manj. Zakaj smo ujetniki lastnih teles in kako se rešiti iz tega ujetništva, si poglej v videu.

Marko Geršak je promotor uravnoteženega načina življenja in osebni trener, ki že 20 let deluje v svetu fitnesa. Je ustanovitelj Bodifit programa in priznan predavatelj.

Na predavanju smo spoznali zlato pravilo treh stebrov zdravega telesa: prehrana, gibanje in počitek. To so tri stvari, ki gredo z roko v roki in jih moramo upoštevati, če želimo biti zdravi. Izvedeli smo tudi dokaj strašljivo dejstvo, da človek v današnjem času sedi kar več kot 12 ur!

Da smo naredili korak bližje k svojemu zdravju in zadovoljstvu s samim seboj, smo nekaj vaj naredili kar na predavanju. Poglej v fotogaleriji.

Marko Geršak: Ujetniki svojega telesa ~ Učenje za življenje

1 of 15

Svojo hrbetnico smo sproščali s t.i. špagetom.

Udeleženci so prejeli navodila, kako poskrbeti za svoje telo.